
                                                                                                                               PROIECT
DECIZIE nr.4/3  
din 30 iulie 2026


Cu privire la încheierea Acordului de cofinanțare 
între Consiliul raional Ștefan Vodă și Primăria
comunei Răscăieți, raionul Ștefan Vodă


     În scopul îmbunătățirii infrastructurii publice de alimentare cu apă și asigurării condițiilor necesare pentru dezvoltarea unei surse sigure și durabile de apă potabilă pentru locuitorii comunei Răscăieți, precum și pentru instituțiile publice și agenții economici din localitate, prin implementarea proiectului „Elaborarea documentației tehnice pentru forarea unei sonde de apă potabilă în centrul satului Răscăieți, raionul Ștefan Vodă”;
     având în vedere demersul Primăriei comunei Răscăieți nr.127 din 14.07.2026 privind solicitarea alocării mijloacelor financiare pentru elaborarea documentației tehnice necesare realizării proiectului;
     în conformitate cu art. 4 alin. (2) din Legea nr. 435/2006 privind descentralizarea administrativă, Legea nr. 397-XV din 16 octombrie 2003 privind finanțele publice locale;
     în temeiul art. 43 alin. (1) lit. b) și d), precum și art. 46 din Legea nr. 436/2006 privind administrația publică locală, Consiliul raional Ștefan Vodă DECIDE:

     1. Se aprobă încheierea Acordului de cofinanțare între Consiliul raional Ștefan Vodă și Primăria comunei Răscăieți pentru implementarea proiectului „Elaborarea documentației tehnice pentru forarea unei sonde de apă potabilă în centrul satului Răscăieți, raionul Ștefan Vodă”, conform anexei nr. 1 la prezenta decizie.
     2. Se aprobă participarea Consiliului raional Ștefan Vodă la cofinanțarea proiectului menționat cu suma de 140 000,00 (una sută patruzeci mii) lei, destinată elaborării documentației tehnice necesare forării unei sonde de apă potabilă.
     3. Se împuternicește Președinta raionului Ștefan Vodă, doamna Olga LUCHIAN, să semneze Acordul de cofinanțare și alte acte necesare implementării prezentei decizii.
    4. Transferul mijloacelor financiare către Primăria comunei Răscăieți se va efectua în baza cererii de plată și a documentelor justificative prevăzute în Acordul de cofinanțare, în limita alocațiilor aprobate în bugetul raional.
     5. Serviciul contabilitate din cadrul Aparatului preşedintelui raionului şi Direcția finanțe vor asigura executarea obligațiilor financiare asumate de Consiliul raional Ştefan Vodă conform prevederilor Acordului de cofinanțare. 
    6. Direcția construcții, gospodărie comunală și drumuri va monitoriza executarea lucrărilor de reparație a obiectului menționat în pct.1, va verifica respectarea prevederilor tehnice şi va informa conducerea raionului privind stadiul realizării acestora. 
     7. Serviciul atragerea investițiilor va monitoriza implementarea Acordului de cofinanțare şi realizarea obiectivului de investiții şi va informa periodic conducerea raionului despre stadiul implementării acestuia. 


     8. Controlul asupra executării prezentei decizii se pune în sarcina Președintei raionului Ștefan Vodă, doamna Olga LUCHIAN.
     9. Prezenta decizie poate fi contestată cu cerere prealabilă la autoritatea emitentă, cu sediul în or. Ștefan Vodă, str. Libertății nr. 1, în termen de 30 de zile de la data comunicării, în conformitate cu prevederile Codului administrativ al Republicii Moldova nr. 116/2018.
    10. Prezenta decizie se publică în Registrul de stat al actelor locale, pe pagina oficială a Consiliului raional Ștefan Vodă și se comunică Primăriei comunei Răscăieți și altor autorități interesate.
 

 Președintele ședinței                                                                                                                                                      


 contrasemnează:
 Secretarul Consiliului raional                                                                      

